Wär verschtaat na richtigs Züritütsch? Früener hanich gärn ä Binätschtünnä gässe und ab und zuä ä Barillä vom Bäumli grisse. Mit gschlagnäm Nidel hämer dä Tessär verfiinärät. Uf dä Giireiti hämer öis verwiilät und mit äm  Leiterwagä Holz im Wald zämägsuächt. Wär weiss wo d'Limmig flüsst odär was äs Fazäneetli isch? Im Züriundärland seipmä übrigäns niid schtatt wiä i dä Schtadt nööd. :008:    tragisch, tragisch, ich als einä vo halb-winti und halb-altdorf muäss gseh das är dr erscht isch wo hiä ä rächti antwort uf äs paar werter wiä fazalettli und gireizi cha gä....sachä gits???    auso, äs fazalettli, däm chammer ai schnudrlumpä oder eifacher (fir'd zircher,bärner und diä andärä tiäfländler) nastiächli  sägä...mäir sind halt noch bi da tschinggähosä, de isch das nid wiitr schwär!    äs gireizi isch eppis vo ufm schpilplatz schtaat, oder besser gseit hanget...einisch luägä ob's epper üsäfindet! moorä gits de vilicht no ä tipp drzuä...    ich hätt de ai no eppis usm land vom tiifu, vo dä blaitannä, dä rottannä und dä satannä! jedä wo kei schtack isch, sett miär doch chennä sägä was äs üfäheeberli isch!!! oder de wenigschtens i welärä jahresziit d' fliigholtärä underwägs sind! und am beschtä ai  grad was ä schtack isch!    wischä ich allä ä scheenä tag, bi de am abig widr ür dr lini!